## Pravilnik o standardima smještaja i prehrane zatvorenika

### NN 92/2002 (2.8.2002.), Pravilnik o standardima smještaja i prehrane zatvorenika

# MINISTARSTVO PRAVOSUĐA, UPRAVE I LOKALNE SAMOUPRAVE I MINISTARSTVO ZDRAVSTVA

1496

Na teme­lju članka 78. stavka 5. Zakona o izvršava­nju kazne zatvora
(»Narodne novine«, broj 128/99., 55/00., 59/00., 129/00., 59/01. i 67/01.),
ministrica pravosuđa, uprave i lokalne samouprave uz suglasnost ministra
zdravstva donosi

## PRAVILNIK

### O STANDARDIMA SMJEŠTAJA I PREHRANE ZATVORENIKA

I. OPĆA ODREDBA

Članak 1.

Ovim Pravilnikom propisuju se
standardi smještaja i prehrane zatvorenika u kaznionicama i zatvorima Uprave za
zatvorski sustav Ministarstva pravosuđa, uprave i lokalne samouprave (u da­lj­njem
tekstu: kaznionice i zatvori).

II. SMJEŠTAJ ZATVORENIKA

Članak 2.

O smještaju zatvorenika na prijedlog
stručnog tima kaznionice, odnosno zatvora odlučuje upravite­lj.

O smještaju zatvorenika
tjelesnog invalida, na prijedlog liječnika, odlučuje upravite­lj.

U zajedničku sobu smještaju
se najma­nje tri zatvorenika.

Iz razloga sigurnosti ili iz
zdravstvenih razloga zatvorenika se može premjestiti iz sobe u sobu.

Zatvorenika pušača, prema
mogućnostima kaznionice, odnosno zatvora smjestit će se odvojeno od zatvorenika
nepušača.

Prostor u kojem je puše­nje
dozvo­ljeno određuje upravite­lj.

Članak 3.

Zatvoreniku se osigurava u
sobi za smještaj ili izvan sobe mogućnost stalnog korište­nja sanitarnog čvora
i umivaonika, a tuša u skladu s ­nje­govim potrebama i Kućnim redom kaznionice,
odnosno zatvora.

Kaznionica, odnosno zatvor
osigurava zatvoreniku brija­nje i šiša­nje prema potrebama zatvorenika,
potrebama održava­nja higijene, odnosno zdravstvenim razlozima.

Kaznionica, odnosno zatvor
osigurava zatvoreniku osnovni toaletni pribor u vrstama, količinama i s
rokovima uporabe navedenim u popisu koji je sastavni dio ovoga Pravilnika.

Zatvoreniku koji želi raditi,
a rad mu nije omogućen i zatvoreniku koji zbog bolesti ili starosti ne može
raditi, osigurava se i dodatni toaletni pribor u vrstama, količinama i s
rokovima uporabe navedenim u popisu koji je sastavni dio ovoga Pravilnika.

Članak 4.

Zatvoreniku se osigurava
zasebna poste­lja, poste­ljina i ormar za osobne stvari.

Poste­lje moraju biti
međusobno razmaknute najma­nje 80 cm.

Poste­lja mora biti uredno
složena, a osobne stvari uredno odložene u ormaru.

Zatvorenik može zadržati
osobne stvari u količini koja se može uredno odložiti u ormar.

Članak 5.

Prostorije u kojima borave
zatvorenici moraju se svakodnevno čistiti i uredno održavati.

Temperatura zraka u
prostoriji u kojoj borave zatvorenici u tijeku sezone grija­nja ne smije biti
niža od 22°C danju i 15°C noću.

Članak 6.

Prostorija za dnevni boravak
oprema se na način koji omogućava zatvorenicima mjesta za sjede­nje, pisa­nje, čita­nje
tiska i k­njiga, praće­nje televizijskog i radijskog programa te igra­nje
društvenih igara.

III. PREHRANA ZATVORENIKA

Članak 7.

Zatvorenicima se osiguravaju tri obroka hrane
dnevno. Zatvorenicima koji rade poslužuje se i dopunski, topli ili hladni obrok
prema Tablici 1. koja je prilog ovoga Pravilnika i ­nje­gov je sastavni dio.

Članak 8.

Dnevni obroci zatvorenika sadržavaju
preporučene količine energije i prehrambenih tvari sukladno ­njihovim
prehrambenim potrebama. Jelovnici za zatvorenike planiraju se na teme­lju
prehrambenih standarda i preporučenim dnevnim količinama energije i
prehrambenih tvari, te rasporedu dnevnih obroka iz Tablice 2. koja je prilog
ovoga Pravilnika i ­nje­gov je sastavni dio.

Jelovnik utvrđuje upravite­lj tjedno na
prijedlog Povjerenstva za izradu jelovnika.

Povjerenstvo iz stavka 2. ovoga članka imenuje
upravite­lj, a čine ga liječnik ili drugi službenik zdravstvene struke, kuhar,
pred­stavnik zajednice zatvorenika i službenik koji obav­lja poslove nabave
hrane.

Zatvorenicima se u istom tjednu neće
pripremiti istovrsni obrok dva puta uzastopce.

Članak 9.

Zatvoreniku koji iz opravdanog razloga nije
prisutan poslu­živa­nju obroka, osigurat će se obrok propisane energetske
vrijednosti izvan vremena posluživa­nja.

Članak 10.

Obroci se poslužuju prema Kućnom redu.

Zatvorenici se koriste priborom za jelo, koji
se sastoji od: posuđa i pribora za jelo izrađenog od rostfrei materijala.

Posuđe u kojem se poslužuju obroci sastoji se
od: posude za varivo ili juhu Ř 18, posude za
glavno jelo Ř 24, posude za salatu ili voće Ř 13 i šalice
zapremnine 2,5 dl.

Pribor za jelo sastoji se od: žlice, vilice,
noža i male žlice standardnih veličina.

Zatvoreniku kojem je iz sigurnosnih razloga
oduzet dio pribora za jelo, poslužuje se usit­njena hrana.

IV. NADZOR NAD SMJEŠTAJEM I PREHRANOM

Članak 11.

Prije posluživa­nja obroka
upravite­lj ili službenik koje­g on ovlasti kušat će hranu i svoje primjedbe
upisati u K­njigu nadzora prehrane.

Ako hrana nije odgovarajuće
kakvoće, zabranit će se posluživa­nje, a zatvorenicima će se osigurati
zamjenski obrok.

Članak 12.

Radi utvrđiva­nja higijenskih
uvjeta kuhi­nje, skladišta prehrane, posuđa, pribora za jelo i higijene
zaposlenika i zatvorenika raspoređenih na poslovima pripreme i posluživa­nja
hrane, kao i va­ljanosti ­njihovih sanitarnih isprava, najma­nje dva puta
tjedno obavit će se pre­gled.

Zapaža­nja tijekom pre­gleda
upisuju se u K­njigu nadzora čistoće i higijene.

Upravite­lj će, bez odgode,
poduzeti mjere radi ukla­nja­nja nedostataka i nepravilnosti, sadržanih u
zapaža­njima, koja su upisana u K­njigu nadzora čistoće i higijene.

Članak 13.

K­njiga nadzora hrane i K­njiga
nadzora čistoće i higijene moraju biti dostupne tijelima nadležnim za nadzor.

Članak 14.

Zaposlenici i zatvorenici, koji
rade na pripremi i posluživa­nju hrane, podliježu sanitarnom pre­gledu prema
općem propisu.

Članak 15.

Kaznionica, odnosno zatvor
zatražit će analizu hrane od nad­ležnih tijela, utvrđenih posebnim propisima,
najma­nje dva puta godiš­nje.

V. PROSTOR ZA SKLADIŠTENJE PREHRAMBENIH
PROIZVODA

Članak 16.

Prostor za skladište­nje
hrane odvojen je od prostora za odlaga­nje ostataka hrane.

Prostor za čišće­nje povrća,
priređiva­nje namirnica za kuhi­nju i odlaga­nje ostataka hrane odvojen je od
kuhi­nje.

VI. ZAVRŠNE ODREDBE

Članak 17.

Odredbe ovoga Pravilnika
primje­njuju se i na pritvorenike, ako nisu u suprotnosti s Pravilnikom o
kućnom redu u zatvorima za izvršava­nje pritvora (»Narodne novine«, broj
135/99.).

Članak 18.

Stupa­njem na snagu ovoga
Pravilnika prestaje važiti Pravilnik o prehrani osuđenih osoba koje se nalaze
na izdržava­nju kazne liše­nja slobode (»Narodne novine«, broj 36/75.).

Članak 19.

Ovaj Pravilnik stupa na snagu
osam dana od dana objave u »Narodnim novinama«.

Klasa: 011-01/01-01/20
Urbroj: 514-07-01-1
Zagreb, 28. lip­nja 2002.

Ministrica pravosuđa,
uprave i lokalne samouprave
**Ingrid Antičević Marinović,** v. r.

Klasa: 011-01/02-01/0097
Urbroj: 534-02-30-02-0006
Zagreb, 4. srp­nja 2002.

Ministar zdravstva
**mr. sc. Andro Vlahušić, dr. med**., v. r.

if !supportEmptyParas endif

if !supportEmptyParas endif

POPIS OSNOVNOG
HIGIJENSKOG PRIBORA

(članak 3. stavak 2. Pravilnika)

|  |  |  |  |
| --- | --- | --- | --- |
| Red. | Higijenski pribor | Količina | Rok uporabe |
| br. | if !supportEmptyParas endif | if !supportEmptyParas endif | if !supportEmptyParas endif |
| 1. | Četkica za zube | 1 | 6 mjeseci |
| 2. | Pasta za zube 75 ml | 1 | 1 mjesec |
| 3. | Sapun za ruke 125 g | 1 | 1 mjesec |
| 4. | Pjena za brijanje 300 ml ili | 1 | 3 mjeseca |
| if !supportEmptyParas endif | pasta za brijanje 75 ml | 1 | 2 mjeseca |
| 5. | Britvice za jednokratnu | 6 | 1 mjesec |
| if !supportEmptyParas endif | uporabu | if !supportEmptyParas endif | if !supportEmptyParas endif |
| 6. | Šampon 15 g | 6 | 1 mjesec |
| 7. | Češalj ženski | 1 | 9 mjeseci |
| 8. | Češalj muški | 1 | 9 mjeseci |
| 9. | WC papir (listići) | 4 paketa | 1 mjesec |
| 10. | Sapun za pranje rublja | 1 | 3 mjeseca |
| if !supportEmptyParas endif | 250 g ili prašak za rublje | if !supportEmptyParas endif | if !supportEmptyParas endif |
| if !supportEmptyParas endif | 1 kg | if !supportEmptyParas endif | if !supportEmptyParas endif |
| 11. | Higijenski ulošci | 3 paketa | 1 mjesec |
| 12. | Plastična torbica | 1 | 1 godina |

if !supportEmptyParas endif

if !supportEmptyParas endif

POPIS DODATNOG
HIGIJENSKOG PRIBORA

(članak 3. stavak
3. Pravilnika)

|  |  |  |  |
| --- | --- | --- | --- |
| Red. | Higijenski pribor | Količina | Rok uporabe |
| br. | if !supportEmptyParas endif | if !supportEmptyParas endif | if !supportEmptyParas endif |
| 1. | Deodorans u krutom stanju | 1 | 2 mjeseca |
| 2. | Sjajilo za cipele | 1 | 4 mjeseca |
| 3. | Krema za ruke i lice 150 ml | 1 | 3 mjeseca |
| 4. | Grickalica za nokte | 1 | 1 godina |

if !supportEmptyParas endif

if !supportEmptyParas endif

PREHRAMBENI STANDARD ZA
PLANIRANJE DNEVNIH OBROKA ZATVORENIKA

|  |  |  |  |
| --- | --- | --- | --- |
| if !supportEmptyParas endif | PREPORUČENE | PREPORUČENE | if !supportEmptyParas endif |
| if !supportEmptyParas endif | DNEVNE KOLIČINE | DNEVNE KOLIČINE | PREPORUČENE |
| SASTAV OBROKA | ZA OSOBE KOJE NE | ZA OSOBE KOJE | DNEVNE KOLIČINE |
| if !supportEmptyParas endif | RADE ILI | OBAVLJAJU | ZA OSOBE KOJE |
| if !supportEmptyParas endif | OBAVLJAJU | SREDNJE TEŠKE | OBAVLJAJU |
| if !supportEmptyParas endif | LAGANE POSLOVE\* | POSLOVE I ZA | TEŠKE POSLOVE |
| if !supportEmptyParas endif | if !supportEmptyParas endif | MLADEŽ | if !supportEmptyParas endif |
| Energija: kcal | 2500 | 3000 | 3500 |
| kJ | 10465 | 12558 | 14651 |
| Bjelančevine, g | 70-90 | 80-105 | 95-122 |
| % ukupne energije | 11-14 | 11-14 | 11-14 |
| Masti, g | 83-97 | 100-117 | 117-135 |
| % ukupne energije | 30-35 | 30-35 | 30-35 |
| Ugljikohidrati, g | 315-345 | 375-471 | 438-480 |
| % ukupne energije | 50-55 | 50-55 | 50-55 |
| Vitamin A, mcg RE | 700-900 | 900 | 900 |
| Vitamin E, mg | 15 | 15 | 15 |
| Vitamin B1, mg | 1,1-1,2 | 1,3 | 1,4 |
| Vitamin B2, mg | 1,2-1,3 | 1,4 | 1,6 |
| Niacin, mg | 14-16 | 16 | 18 |
| Vitamin C, mg | 75-90 | 90 | 90 |
| Kalcij, mg | 800-1000 | 800-1000 | 800-1000 |
| Željezo, mg | 10-15 | 10-15 | 10-15 |

\*
spomenute količine mogu se koristiti kao prehrambeni standard za planiranje
prehrane zatvorenica (kaznionice za žene)

if !supportEmptyParas endif

if !supportEmptyParas endif

RASPORED DNEVNIH OBROKA, %
DNEVNIH POTREBA
I ENERGETSKA VRIJEDNOST POJEDINIH OBROKA

|  |  |  |  |
| --- | --- | --- | --- |
| VRSTA OBROKA | ZA OSOBE KOJE NE RADE ILI  OBAVLJAJU LAGANE  POSLOVE\*  % dnevnih potreba = energija:          kcal, kJ | ZA OSOBE KOJE OBAVLJAJU  SREDNJE TEŠKE I TEŠKE  POSLOVE, ZA MLADEŽ  % dnevnih potreba = energija:                  kcal, kJ | |
| Zajutrak | 25-30     = 625–750 | 20 | = 600–700 |
| Objed | 35-40     = 875–1000 | 30 | = 900–1050 |
| Večera | 30-35     = 750–875 | 30 | = 900–1050 |
| Dopunski obrok | – | 20 | = 600–700 |

if !supportEmptyParas endif

if !supportEmptyParas endif

Pravilnik, NN 92/2002-1496